open-index/open-wikipedia-markdown huggingface dataset:
Tatjana Pinto

**Tatjana Lofamakanda Pinto** (s. 2. heinäkuuta 1992 Münster, Westfalen, Saksa) on saksalainen pikajuoksija.

Pinto voitti naisten pikaviestin EM-kultamitalin vuonna 2012. Hänen lisäkseen joukkueessa juoksivat Leena Günther, Anne Cibis ja Verena Sailer. Sama nelikko sijoittui vuoden 2012 kesäolympialaisissa viidenneksi. Amsterdamin 2016 ja Berliinin 2018 EM-kilpailuissa Pinto kuului Saksan pronssijoukkueeseen. Hän saavutti pikaviestin MM-pronnssia Eugenessa 2022, ja on sijoittunut pikaviestissä lisäksi neljänneksi MM-kilpailuissa 2013 ja 2017 ja olympialaisissa 2016 sekä viidenneksi olympialaisissa 2020.

Pinto sijoittui 100 metrin juoksussa kuudenneksi Amsterdamin EM-kilpailuissa 2016. Hän selviytyi samalla matkalla välieriin MM-kilpailuissa 2013 ja 2019, olympialaisissa 2016 ja 2020 sekä EM-kilpailuissa 2014, 2018 ja 2022. Alkuerissä hän karsiutui olympialaisissa 2012 ja MM-kilpailuissa 2017. 200 metrillä hän on ollut välierissä MM-kilpailuissa 2019. Sisäradoilla hän on karsiutunut 60 metrin juoksun välierissä MM-hallikilpailuissa 2016 ja 2018 sekä alkuerissä EM-hallikilpailuissa 2013.

Pinto saavutti alle 20-vuotiaiden MM-kilpailuissa 2010 hopeaa 4&nbsp;×&nbsp;100&nbsp;metrin viestissä. Alle 20-vuotiaiden EM-kilpailuissa 2011 hän sai kultaa pikaviestissä ja pronssia 100 metrin juoksussa. Alle 23-vuotiaiden EM-kilpailuissa 2013 hän saavutti niin ikään kultaa 4&nbsp;×&nbsp;100&nbsp;metrin viestissä ja pronssia 100 metrillä.

Pinton isä on portugalilainen ja äiti angolalainen.

## Henkilökohtaiset ennätykset

### Ulkoradat

### Sisäradat

## Lähteet
* 
*
Abrahamin syli

**Abrahamin syli** eli Abrahamin helma on vertauskuvallinen sanonta. Sillä ilmaistaan Jumalaan uskoneen olevan turvassa patriarkka Abrahamin suojeluksessa () Raamatun mukaan. Yleensä syli yhdistyy ihmisten mielikuvissa äitiin, mutta myöhäisjuutalaisuudessa sen ohella tunnettiin "patriarkan syli" paratiisissa. Vertausta on käytetty myös maallisesta rikkaudesta ja jälkeläisten runsaasta määrästä, joilla Jumala oli Vanhassa testamentissa Abrahamia siunannut.

## Lähteet
Aare (nimi)

**Aare** on miehen etunimi, joka on käytössä ainakin Suomessa ja Virossa. Suomessa nimi on vuoden 2021 loppuun mennessä annettu 472 miehelle.

## Tunnettuja Aareja
*Aare Leikola, suomalainen kansanedustaja (Suomalainen kansanpuolue), diplomi-insinööri
*Aare Tammesalu, virolainen sellisti

## Lähteet
ZIL-4112R

**ZIL-4112R** on sedan, jota venäläinen Zavod imeni Lihatšova valmisti vuodesta 2006 vuoteen 2012. Auto oli tarkoitettu vain Venäjän ylimmälle johdolle. Se ei kuitenkaan koskaan käyttänyt sitä.

## Galleria

Tiedosto:ZIL-4112R--6.jpg|Takaa
Tiedosto:ZIL-4112R-102.jpg|Etupenkki
Tiedosto:ZIL-4112R-115.jpg|Takapenkki
Tiedosto:ZIL-4112R-101.jpg|Moottori
Sem

**Sem** on taajama ja entinen kunta Tønsbergissä Vestfoldin läänissä Norjassa. Taajama sijaitsee viisi kilometriä länteen Tønsbergin kaupungista. Vuonna 2022 siellä oli noin 2&nbsp;700 asukasta.

Sem yhdistettiin Tønsbergin kuntaan 1. tammikuuta 1988. 

## Lähteet
Aku Ankka ja punainen postimerkki

**Aku Ankka ja punainen postimerkki** (engl. *The Gilded Man*) on Carl Barksin käsikirjoittama ja piirtämä sarjakuvatarina vuodelta 1952. Se julkaistiin alun perin *Donald Duck* -lehden numerossa 422. Suomessa tarina julkaistiin ensimmäistä kertaa kirjassa *[[Minä Aku Ankka]]* vuonna 1972. Se on julkaistu myös *[[Aku Ankka (lehti)|Aku Ankka]]* -lehden numeroissa 40–42/1973.

## Juoni

Aku Ankka sekä Tupu, Hupu ja Lupu matkustavat Brittiläiseen Guyanaan etsimään kilpaa Hannu Hanhen kanssa magentanpunaista vuoden 1856 postimerkkiä, joka on harvinaisuutensa vuoksi erittäin arvokas. Matkallaan he kohtaavat alkuperäisasukkaiden palvoman kullatun miehen nimeltä El Dorado.

## Lähteet
Roden

**Roden** tai **Rodén** on sukunimi, joka on muun muassa seuraavilla henkilöillä:

*Akseli Rodén (1910–1998), suomalainen kansanedustaja (SDP), sosiaalineuvos
*Astley Rodén (1887–1948), suomalainen konsuli, liikemies ja suojeluskuntajohtaja
*Holland Roden (s. 1986), yhdysvaltalainen näyttelijä
*Karel Roden (s. 1962), tšekkiläinen näyttelijä

## Muita
* Roden, Kiovan Rusin aikainen kaupunki nykyisen Kanivin lähellä
Wickman

**Wickman** on sukunimi, joka on muun muassa seuraavilla henkilöillä:

*Albert Wickman (1868–1929), suomalainen asemapäällikkö, pankinjohtaja ja laivanvarustaja
*Albin Wickman (1896–1971), suomalainen kansanedustaja (RKP) ja sosiaalineuvos
*Gustaf Wickman (1858–1916), ruotsalainen arkkitehti
*Krister Wickman (1924–1993), ruotsalainen poliitikko ja pankinjohtaja
*Mira Wickman (s. 1994), suomalainen salibandyn pelaaja
*Putte Wickman (1924–2006), ruotsalainen jazzklarinetisti
*Torgny Wickman (1911–1993), ruotsalainen elokuvaohjaaja ja -käsikirjoittaja
Robeilys Peinado

**Robeilys Peinado** (s. 26. marraskuuta 1997) on venezuelalainen seiväshyppääjä.

Peinado voitti kultaa Donetskin alle 18-vuotiaiden MM-kilpailuissa 2013 tuloksella 425 cm. Hän sai hopeaa nuorten olympialaisissa 2014 tuloksella 410. Bydgoszczin alle 20-vuotiaiden MM-kilpailuissa 2016 hän saavutti hopeaa tuloksella 440 cm. Lontoon MM-kilpailuissa 2017 Pernado saavutti pronssia ylitettyään 465 cm. Hän oli maansa ensimmäinen mitalisti yleisurheilun MM-kilpailuissa. Dohan MM-kilpailuissa 2019 hän sijoittui seitsemänneksi ja vuodelle 2021 siirretyissä Tokion olympialaisissa kahdeksanneksi.

Peinado on voittanut Etelä-Amerikan-mestaruuden 2015, 2017 ja 2019 sekä alle 23-vuotiaiden Etelä-Amerikan-mestaruuden 2014. Ennätyksensä ja maansa ennätyksen 478 hän hyppäsi Liévinin hallikilpailuissa 19. helmikuuta 2018. Ulkoradoilla hän on hypännyt parhaimmillaan 470 Cochabambassa 7. kesäkuuta 2018. Hän on hypännyt hallissa Etelä-Amerikan nuorten ennätyksen 452 Clermont-Ferrandissa helmikuussa 2016. 

## Lähteet
* 

### Viitteet
Kampasauramot

**Kampasauramot** (*Chamaemelum*) on asterikasvien (Asteraceae) heimoon kuuluva kasvisuku. Sukuun luetaan nykyisin kuuluvaksi kaksi lajia.

## Lajeja
* *Chamaemelum fuscatum* – tummasuomusauramo
* *Chamaemelum mixtum* – kampasauramo, nykyisin kampataurikki (*Cladanthus mixtus*)
* *Chamaemelum nobile* – jalosauramo

## Lähteet

## Aiheesta muualla
* Finto: Kassu – Kasvien suomenkieliset nimet: ''Chamaemelum''
* Suomen Lajitietokeskus: Kampasauramot (''Chamaemelum'')
Esther & Abi Ofarim

**Esther & Abi Ofarim** oli israelilainen 1960-luvulla toiminut folktyylinen lauluduo. Heidän tunnetun hittinsä oli ”Cinderella Rockefella”, jonka suomenkielisen version kirjoitti Juha Vainio ja levyttivät Jarkko ja Laura nimellä ”Rakkahin Rokkefeller”.

Yhtyeen jäsenet olivat aviopari Esther Ofarim ja hänen miehensä Abi Ofarim (alkujaan Abraham Reichstadt). Esther Ofarim oli noussut julkisuuteen edustettuaan Sveitsiä ja tultuaan toiseksi Eurovision laulukilpailussa 1963 kappaleella ”T’en va pas”.

Esther & Abi Ofarim oli erityisen suosittu Saksassa, jossa heidän ensimmäinen hittinsä oli vuoden 1966 ”Noch einen Tanz”. Sen englanninkielinen versio nousi heidän esittämänään myös brittilistalle nimellä ”One More Dance”. Saksassa menestyi vieläkin paremmin heidän singlensä ”Morning of My Life” (1967), joka oli Bee Gees -yhtyeen tuotantoa. Seuraavan vuoden ”Cinderella Rockefella” nousi listaykköseksi useassa maassa, muun muassa Britanniassa.

Pariskunta erosi vuonna 1970, mutta Esther Ofarim on jatkanut menestyksekästä soolouraansa vuosituhannen vaihteen yli. Abi Ofarim kärsi läpi 1970-luvun päihdeongelmista mutta jatkoi uraansa musiikkituottajana Saksan Münchenissä.

## Lähteet
Roope-setä kääpiöintiaanien maassa

**Roope-setä kääpiöintiaanien maassa** tai **Roope-setä ja kääpiöintiaanit** (engl. *Land of the Pygmy Indians*) on Carl Barksin käsikirjoittama ja piirtämä sarjakuvatarina vuodelta 1956. Se julkaistiin alun perin *[[Uncle Scrooge]]* -lehden numerossa 18 vuonna 1957. Suomessa tarina julkaistiin ensimmäistä kertaa jatkokertomuksena *[[Aku Ankka (lehti)|Aku Ankka]]* -lehden numeroissa 52/1962 ja 1-2/1963.

Don Rosa teki vuonna 1991 Barksin tarinalle jatko-osan nimeltä  *Windigojen mailla* (engl. *War Of The Wendigo*). The Walt Disney Company kielsi aikoinaan sekä Barksin että Rosan tarinoiden julkaisun, koska tarinoiden tapaa kuvata intiaaneja pidettiin poliittisesti epäkorrektina.

## Juoni

Roope Ankka kyllästyy Ankkalinnan saasteisiin ja ostaa Kanadasta Yläjärven pohjoispuolella sijaitsevan maa-alueen, joka hän kuvittelee olevan asumatonta metsää. Matkustettuaan alueelle yhdessä Aku Ankan sekä Tupun, Hupun ja Lupun kanssa Roope huomaa metsän olevan peeweega-heimoon kuuluvien pienikokoisten intiaanien asuttama. Peeweegat pitävät ankkoja uhkana elämäntavalleen ja vangitsevat heidät. Päästäkseen vapaaksi Akun on pyydystettävä järvessä elävä valtava petokala.

## Yksityiskohtia

Peeweega-intiaanit puhuvat samankaltaista runollista kieltä kuin Henry Wadsworth Longfellow'n runossa *The Song of Hiawatha* käytetään.

Barks kertoi tehneensä intiaaneista kääpiöitä siksi, että pienikokoiset ankat eivät olisi olleet uskottava uhka normaalinkokoisille ihmisille.

## Lähteet
L’amorino

**L’amorino** (”Amoriini”) on vuonna 1910 valmistunut italialainen mykkäelokuva. Mario Caserinin ohjaaman lyhytelokuvan pääosia esittävät Enna Saredo ja Amleto Novelli.

## Juoni
Vanhassa palatsissa asuva tyttö saa lahjaksi rakkautta tuovan amoriinipatsaan. Kun paikalle ilmestyy ruma ja vastenmielinen sulhanen, hän heittää sen vihoissaan alas parvekkeelta. Patsas osuu ohikulkevaan upseeriin, joka kutsutaan palatsiin saamaan hoitoa kunnes vamma on parantunut. Tytön ja komean upseerin välille syntyy rakkaussuhde, joka johtaa avioliittoon.

## Näyttelijät

## Tuotanto
Roomalaisen Cinesin tuottama *L’amorino* esittää toisen puolen historiallisista elokuvistaan ja melodraamoistaan tunnetusta Mario Caserinista. Se on harmiton pikku komedia, joka etenee kepeästi laukaten viehättävässä palatsiympäristössä. Elokuva on säilynyt Alankomaiden elokuvamuseossa.

## Lähteet

## Aiheesta muualla
*
Tienari

**Tienari** on sukunimi, joka on muun muassa seuraavilla suomalaisilla henkilöillä:

*Artturi Tienari (1907–1998), kansanedustaja (Suomen Kansanpuolue) ja sosiaalineuvos
*Juha Tienari (1939–2018), matemaatikko ja sovelletun matematiikan ja tilastotieteen professori 
*Martti Tienari (1935–2013), tietojenkäsittelytieteilijä ja professori
*Pekka Tienari (1931–2018), psykiatri ja professori
Karnaubavaha

**Karnaubavaha** on karnaubapalmun lehdistä tuotettua luontaista vahaa. Vahaa käytetään yleisesti elintarvikkeiden valmistukseen ja hedelmien pintakäsittelyyn sekä muun muassa autovahana. Puhtaassa muodossaan kellertävä vaha on kovaa ja haurasta ja esiintyy yleensä lastuina.

## Alkuperä
Karnaubavahaa tuottaa brasilialainen karnaubapalmu (*Copernicia cerifera*) lehtiensä suojaksi. Vaha koostuu suuresta joukosta orgaanisia yhdisteitä, joista pääosa on estereitä.

## Ominaisuudet
Karnaubavahan väri vaihtelee haalean keltaisesta vaalean ruskeaan. Kiinteässä muodossa vaha on kovaa ja haurasta. Sen happoluku on 2-7, esteriluku 71-93 ja saippuoitumisluku 78-95. Karnaubavaha ei liukene veteen. Se liukenee kuitenkin eettereihin ja osittaisesti kuumaan etanoliin.

## Käyttötarkoituksia
Karnaubavahaa käytetään monenlaisten makeisten, suolaisten välipalatuotteiden ja ravintolisäkapseleiden pinnoitukseen sekä hedelmien pintakäsittelyyn. Lisäksi vahaa käytetään raaka-aineena kosmetiikassa ja monenlaisissa pakkauksissa, pinnoitteissa ja musteissa sekä autovahana. Elintarvikkeen lisäaineena karnaubavahan E-koodi on E903.


Carnauba wax.jpg|karnaubavahaa lastuina
Carnauba.jpg|karnaubapalmuja
Swedishfish.jpg|vahaa käyttäviä makeisia


## Lähteet
Koreakärsämö

**Koreakärsämö** (*Achillea ptarmica* var. *multiplex*, joskus muoto, f. *multiplex*) on ojakärsämön (*Achillea ptarmica*) kerrannaiskukkainen muunnos, jota käytetään koristekasvina. Koreakärsämö kasvaa reilut puoli metriä korkeaksi ja sen lehdet ovat vihreät ja suikeat, kuten ojakärsämölläkin. Koreakärsämö kukkii keski–loppukesällä valkoisin kukin. Koreakärsämöstä on jalostettu useita erilaisia lajikkeita.

## Lähteet

## Aiheesta muualla
*
Rauste

**Rauste** on sukunimi, joka on muun muassa seuraavilla suomalaisilla henkilöillä:

*Eino Rauste (1898–1988), Suomen kansanpuolueen kansanedustaja, diplomi-insinööri ja virkamies
*Maijaliisa Rauste-von Wright (1936–2026), kasvatuspsykologian professori.
Mohell

**Mohell** on sukunimi, joka on muun muassa seuraavilla suomalaisilla henkilöillä:

*Bertel Mohell (1875–1922), arkkitehti
*Kalle Heikki Mannerkorpi (aik. *Mohell*) (1885–1966), kirkkoherra ja kirjailija
*Erkki Mohell (1917–1973), kansanedustaja (SDP), pastori ja asianajaja
*Väinö Paasikangas (aik. *Mohell*) (1884–1932), toimittaja ja runoilija
Heidet

**Heidet** (*Viburnum*) on tesmayrttikasvien (Adoxaceae) heimoon kuuluva kasvisuku. Aiemmin heidet kuuluivat kuusamakasvien (Caprifoliaceae) heimoon, kunnes tesmayrttikasvit erotettiin kuusamakasveista omaksi kasviheimokseen. Heisien sukuun kuuluu ainakin 160 lajia, joiden lisäksi sukuun on kuvattu lähes 200 muutakin lajia, mutta näiden lajien taksonominen asema on toistaiseksi epäselvä.

Heidet ovat keskikokoisia, kausivihantia pensaita, joiden oksat ovat kaljuja tai huopakarvaisia. Heisien lehdet ovat vastakkaisessa lehtiasennossa ja lehdet ovat yksinkertaisia lehtiä tai muodoltaan kolme kertaa sormilehdykkäisiä. Lehdissä ei ole korvakkeita. Heisien kukinto on monikukkainen kukkarypäs, jonka ylimmät kukat ovat toisinaan neuvottomia. Muuten kukat ovat viisilukuisia ja kaksineuvoisia. Emit ovat kolmiluottisia ja sikiäin on kehänalainen. Heisien hedelmä on yksisiemeninen, punainen tai musta luumarja.

Heisien (*Viburnum*) suvusta Suomessa on tavattu muutamia lajeja. Koiranheisi (*Viburnum opulus*) on yleinen Etelä-Suomessa luonnonvaraisena kasvava lehtopensas.

Joitakin heisilajeja, -lajikkeita ja -risteymiä käytetään myös koristekasveina. Näitä ovat esimerkiksi koiranheidestä jalostetut kääpiökoiranheisi ja lumipalloheisi, joista kummastakin on myynnissä useita eri lajikkeita, sekä risteymäperäiset puistoheisi (*Viburnum* × *carlcephalum*) ja uurreheisi (*Viburnum* × *rhytidophylloides*).

## Lajeja
* *[[vaahteraheisi|Viburnum acerifolium]]* – vaahteraheisi
* *[[burjatianheisi|Viburnum burejaeticum]]* – burjatianheisi eli mongolianheisi
* *[[tuoksuheisi|Viburnum carlesii]]* – tuoksuheisi
* *[[viitaheisi|Viburnum cassinoides]]* – viitaheisi
* *[[hammasheisi|Viburnum dentatum]]* – hammasheisi
* *[[japaninheisi|Viburnum dilatatum]]* – japaninheisi
* *[[karpaloheisi|Viburnum edule]]* – karpaloheisi
* *[[keisarinheisi|Viburnum farreri]]* – keisarinheisi
* *[[siimesheisi|Viburnum furcatum]]* – siimesheisi
* *[[nirkkoheisi|Viburnum glomeratum]]* – nirkkoheisi
* *[[villaheisi|Viburnum lantana]]* – villaheisi
* *[[hurtanheisi|Viburnum lantanoides]]* – hurtanheisi
* *[[kiiltoheisi|Viburnum lentago]]* – kiiltoheisi
* *[[siloheisi|Viburnum nudum]]* – siloheisi
* *[[koiranheisi|Viburnum opulus]]* – koiranheisi
* *[[kirsikkaheisi|Viburnum prunifolium]]* – kirsikkaheisi eli mustamarjaheisi
* *[[rotkoheisi|Viburnum rafinesquianum]]* – rotkoheisi
* *[[poimuheisi|Viburnum rhytidophyllum]]* – poimuheisi
* *[[kanarianlaakeriheisi|Viburnum rigidum]]* – kanarianlaakeriheisi
* *[[rusoheisi|Viburnum sargentii]]* – rusoheisi
* *[[azorienlaakeriheisi|Viburnum subcordatum]]* – azorienlaakeriheisi
* *[[välimerenlaakeriheisi|Viburnum tinus]]* – välimerenlaakeriheisi eli laakeriheisi
* *[[amerikanheisi|Viburnum trilobum]]* – amerikanheisi
* *[[nahkaheisi|Viburnum wrightii]]* – nahkaheisi

## Lähteet

## Aiheesta muualla
* Finto: Kassu – Kasvien suomenkieliset nimet: ''Viburnum''
* Suomen Lajitietokeskus: Heidet (''Viburnum'')
Pöykkö

**Pöykkö** on sukunimi, joka on muun muassa seuraavilla suomalaisilla henkilöillä:

*Jussi Pöykkö (1901–1980), kansanedustaja (Maalaisliitto) ja kunnanjohtaja
*Kalevi Pöykkö (1933–2016), taidehistorioitsija ja professori
Tiwai

**Tiwai-saari** (mendeä, tarkoittaa *isoa saarta*) on luonnonsuojelualue sekä turistikohde Sierra Leonessa. Tiwai on 12 neliökilometrin kokoinen ja sijaitsee Moajoella Sierra Leonen Eteläisessä maakunnassa. Saari on myös yksi Sierra Leonen sisämaan suurimmista saarista.

Vuonna 2025 se liitettiin Unescon maailmanperintökohteeksi osana Gola-Tiwain kompleksia yhdessä Golan sademetsäkansallispuiston kanssa.

## Lähteet
Kaarna (sukunimi)

**Kaarna** on sukunimi, joka on muun muassa seuraavilla suomalaisilla henkilöillä:

*Kaarina Kaarna (o.s. *Viitainoja*, 1898–1972), kirjailija ja elokuvakäsikirjoittaja, Kalle Kaarnan puoliso
*Kalle Kaarna (vuoteen 1906 *Kaarlo Hegesippus Häggström*, vuoteen 1959 *Koskenvoima*, 1887–1964), elokuvaohjaaja ja taidemaalari
*Lauri Kaarna (1911–1968), kansanedustaja (Maalaisliitto)
*Leena Kaarna (s. 1939), korkeushyppääjä, Mikko Kaarnan tytär
*Maisa Kaarna (s. 1938), tekstiilitaiteilija
*Marika Kaarna (s. 1966), taidemaalari
*Mikko Kaarna (1911–2010), kansanedustaja (Keskusta), kunnallisneuvos.

## Katso myös
* Kaarna, hahmo Väinö Linnan *Tuntemattomassa sotilaassa*.
Volotinen

**Volotinen** on sukunimi, joka on muun muassa seuraavilla suomalaisilla henkilöillä:

*Hannes Volotinen (1911–1980), kansanedustaja (SMP, SKYP)
*Mikko Volotinen (1918–2002), kansanedustaja (Keskusta) ja kunnallisneuvos
*Samu Volotinen (s. 1998), jalkapallomaalivahti
Marco Rigamonti

**Marco Rigamonti** on italialainen Suzukin MotoGP-tallin insinööri, joka on toiminut vuodesta 2013 lähtien Andrea Iannonen ratainsinöörinä.

## Ura
Rigamonti aloitti työskentelemään moottoriurheilun parissa analyysi-insinöörinä Ducatilla 2004. Hän kehitti tallille muun muassa luistonestoa, moottorin voimantuoton järjestelmää ja moottorijarrutusta. Lisäksi Rigamonti oli vastuussa testien aikatauluista tehtaalla ja radalla. Hän oli roolissa aina joulukuuhun 2007 saakka, kunnes siirtyi tammikuussa 2008 Max Biaggin ratainsinööriksi Superbiken maailmanmestaruussarjan Sterilgarda Go Eleven -talliin. Rigamonti toimi samalla Ducatin asiakastallin Sterilgarda Go Elevenin teknisenä koordinaattorina. 

Välivuoden jälkeen Rigamonti siirtyi MotoGP:hen Aleix Espargaròn ratainsinööriksi Ducatin sateliittitalliin Pramac Racingille. Kauden päätyttyä Espargarò siirtyi pois tallista ja Rigamonti siirtyi Randy de Punietin ratainsinööriksi kaudeksi 2011. De Punietin siirryttyä pois tallista hänet nimitettiin Hector Barberàn ratainsinööriksi. Samalla kaudella hän oli vastuussa myös teknisestä koordinoinnista Pramacilla. Barberàn siirryttyä pois Pramacilta Rigamonti siirtyi Andrea Iannonen ratainsinööriksi. Kaksikko työskenteli aluksi Pramacilla kaksi kautta, jonka jälkeen Iannonen siirryttyä Ducatin tehdastalliin Rigamonti siirtyi hänen mukanaan. Ducatilla Rigamonti työskenteli kaudet 2015 ja 2016. Kauden jälkeen hän siirtyi Suzukille, kun Iannone allekirjoitti uuden tallin kanssa kaksivuotisen sopimuksen.

## Kuljettajat

## Lähteet
Samppa

**Samppa** on suomalainen miehen etunimi. Se on alkujaan muunnos nimestä Sampo (nimi), mutta on voitu käsittää myös muunnelmaksi nimestä Samuel tai Aleksanteri.

Nimi Samppa on annettu vuoden 2019 loppuun mennessä 506 henkilölle, joista kaikki ovat miehiä.

## Tunnettuja Samppoja
*Samppa Aittoniemi (1892–1969), Maalaisliiton kansanedustaja
*Samppa P. Asunta (s. 1936), kirkkoherra, laulujen sanoittaja ja suomentaja
*Samppa Batal (s. 1990), elokuvaohjaaja, -käsikirjoittaja ja -näyttelijä
*Samppa Kivelä (1936–1977), runoilija
*Samppa Lahdenperä (1946–2024), pukusuunnittelija, lavastaja ja kuvittaja
*Samppa Lajunen (s. 1979), yhdistetyn hiihtäjä
*Samppa Lappalainen (s. 1976), arkkitehti, toimitusjohtaja ja juontaja
*Samppa Luoma (1877–1940), kansakoulunopettaja ja runoilija
*Samppa-Rinne, *Lahti-Samppa*, hip hop -musiikkituottaja
*Samppa Uimonen (1927–2001), kanteletaiteilija ja kansanmusiikin esittäjä

## Lähteet
Cal Petersen

**Calvin Louis Petersen** (s. 19. lokakuuta 1994 Waterloo, Iowa, Yhdysvallat) on yhdysvaltalainen jääkiekkomaalivahti, joka pelaa NHL-joukkue Philadelphia Flyersin organisaatiossa. Petersenin hanskakäsi on oikea.

## Ura
### Seuraura
Petersen pelasi Chicago Young Americansin junioreissa, kunnes hänen kotikaupunkinsa joukkue Waterloo Black Hawks varasi Petersenin 185. pelaajana USHL:n varaustilaisuudessa 2011. Hän aloitti kauden 2011–2012 vielä Young Americansissa, mutta Petersen siirtyi kesken kauden ensin NAHL-joukkue Topeka RoadRunnersiin ja sieltä kahden ottelun jälkeen hänet varanneen Waterloo Black Hawksin USHL-joukkueeseen. Varsinaisella USHL:n tulokaskaudellaan 2012–2013 Petersen jakoi varsin tasaisesti joukkueen torjuntavastuun Eamon McAdamin kanssa. Hän pelasi kauden aikana myös USHL Top Prospects Gamessa. Petersen valittiin kauden päätteeksi liigan tulokkaiden tähdistökentälliseen. Hän edusti Black Hawksia kauden aikana myös Junior Club World Cupissa, joka päättyi hopeaan.

Buffalo Sabres varasi Petersenin viidennellä kierroksella 129. pelaajana . Kaudella 2013–2014 hän nousi Black Hawksin selkeäksi ykkösmaalivahdiksi. Petersen pelasi kauden aikana myös USHL:n tähdistöottelussa. Hän eteni joukkueensa kanssa aina Clark Cup -finaaleihin saakka, mutta mestaruuden vei kuitenkin Indiana Ice otteluvoitoin 3–2. Petersen valittiin kauden päätteeksi liigan toiseen tähdistökentälliseen. Vuosina 2014–2017 hän kävi Notre Damen yliopistoa. Petersen otti joukkueen selkeän ykkösmaalivahdin paikan jo *Freshman -vuotenaan* 2014–2015, jolloin hän torjui 33 ottelussa neljä nollapeliä. Petersen valittiin kauden päätteeksi Hockey Eastin tulokkaiden tähdistökentälliseen. *Junior -vuotenaan* 2016–2017 hän sai harvinaisen kunnian olla pelipaikastaan huolimatta Notre Damen kapteeni, mikä oli ensimmäinen kerta yliopiston historiassa. Petersen torjui kuusi nollapeliä, joilla hän jakoi koko NCAA:n kärkisijan. Hänet valittiin kauden päätteeksi Hockey Eastin ensimmäiseen tähdistökentälliseen.

Petersen ei tehnyt missään vaiheessa tulokassopimusta hänet varanneen Buffalo Sabresin kanssa, vaan heti vapaaksi agentiksi tultuaan hän teki heinäkuussa 2017 kaksivuotisen tulokassopimuksen Los Angeles Kingsin kanssa.

Syyskuussa 2021 Petersen teki Kingsin kanssa kolmivuotisen jatkosopimuksen.

Kesäkuussa 2023 Kings kauppasi Petersenin, Sean Walkerin ja Helge Gransin Philadelphia Flyersiin kolmen joukkueen kaupassa, johon osallistui myös Columbus Blue Jackets.

### Maajoukkueura
Petersen edusti Yhdysvaltoja MM-kilpailuissa vuonna 2017. Hän kuitenkin toimi joukkueen kolmosmaalivahtina, eikä pukenut yhteenkään otteluun. Petersen pelasi myös alle 18-vuotiaiden Ivan Hlinkan muistoturnauksessa vuonna 2011, mutta hän toimi lähes koko turnauksen ajan kakkosmaalivahtina Jon Gilliesille ja pelasi vain yhdessä ottelussa. Petersen pelasi myös alle 19-vuotiaiden World Junior A Challengessa vuonna 2013, jolloin hän kantoi Yhdysvaltain pääasiallisen torjuntavastuun ja voitti kultaa.

## Tilastot

## Lähteet
*
*

### Viitteet
Knuuti

**Knuuti** on sukunimi, joka on muun muassa seuraavilla suomalaisilla henkilöillä:

*Anna-Mari Knuuti (o.s. *Määttänen*, s. 1983), kestävyys- ja maastojuoksija
*Juhani Knuuti (s. 1960), lääketieteen professori
*Samuli Knuuti (s. 1970), kirjailija, toimittaja ja kustannustoimittaja
*Urho Knuuti (1918–1988), SDP:n kansanedustaja ja kunnallisneuvos.
Aarniokoski

**Aarniokoski** on suomalainen sukunimi, joka on muun muassa seuraavilla henkilöillä:

*Douglas Aarniokoski (s. 1965), yhdysvaltalainen televisio- ja elokuvaohjaaja
*Paavo Aarniokoski (1893–1961), suomalainen SDP:n kansanedustaja, talousneuvos
Venho (sukunimi)

**Venho** on sukunimi, joka on muun muassa seuraavilla suomalaisilla henkilöillä:

*Inkeri Venho (s. 1988), koripalloilija
*Johanna Venho (s. 1971), kirjailija
*Katariina Venho (s. 1995), koripalloilija
*Piritta Venho (s. 1976), laulaja ja tangoprinsessa
*Tapani Venho (1957–2013), juristi ja kaupunginjohtaja
*Viljo Venho (1893–1980), kansanedustaja (Maalaisliitto)
Sisu (tietokone)

**Sisu** on CSC:n supertietokone, joka perustuu Crayn XC40:een. 

Tietokoneessa on 1&nbsp;688 *solmua* (), joissa on jokaisessa kaksi kappaletta 12-ytimistä Intel Xeon -suoritinta ja 64 GB muistia. Jokaisessa solmussa ajetaan Crayn toimittamaa Linux-ydintä nimeltä *Compute Node Linux* (CNL).

Tietokone on Suomen tehokkain ja se korvaa aikaisemman *[[Louhi ja Murska|Louhi]]*-tietokoneen.

Vuoden 2014 päivityksen jälkeen tietokone oli maailmanlistalla sijalla 37.

## Lähteet

## Aiheesta muualla
* Sisu User Guide
Karsinnat salibandyn maailmanmestaruuskilpailuihin 2018

**Salibandyn maailmanmestaruuskilpailujen 2018 karsinnat** jaettiin kolmeen alueeseen. Karsinnat pelattiin tammi-helmikuussa 2018. Karsintoihin osallistui 33 maata. Karsintojen kautta pääturnaukseen pääsee 15 maata.

## Karsinnat maanosittain
### Eurooppa

Euroopan karsintoihin osallistui 21 maata. Karsinnat jaettiin neljään lohkoon, joista lohko 1 pelataan Virossa, lohkot 2, sekä 4 Slovakiassa ja lohko 3 Latviassa. Lohkojen kaksi parasta joukkuetta etenee suoraan lopputurnaukseen. Samoin kaksi parasta lohkokolmosta eteni lopputurnaukseen. Kaikki karsintalohkot pelattiin 31. tammikuuta – 4. helmikuuta 2018.

**Eurooppa 1**

**Eurooppa 2**

**Eurooppa 3**

**Eurooppa 4**

### Aasia-Oseania

Aasia-Oseanian karsinnat pelattiin Jejussa, Etelä-Koreassa 22. – 27. tammikuuta 2018. Karsintoihin osallistui 8 AOFC:n jäsenmaata. Lohkojen voittajat pääsevät suoraan joulukuun MM-turnaukseen ja pelaavat vastakkain karsintojen finaalissa. Lohkojen 2. ja 3. pelaavat välierät ottelupareilla A2 vs B3, sekä B2 vs A3. Välierien voittajat pääsevät MM-kisoihin ja pelaavat vastakkain karsintojen pronssiottelussa.

**Lohko A**

Lähde:

### Amerikka

Amerikan karsintoihin osallistui kaksi maata. Lopputurnaukseen pääsi kaksiosaisen ottelusarjan voittaja. Ottelut pelattiin 10. ja 11. helmikuuta 2018 Torontossa.

## Lähteet
Riihinen

**Riihinen** on sukunimi, joka on muun muassa seuraavilla suomalaisilla henkilöillä:

*Jere Riihinen (s. 1989), näyttelijä
*Olavi Riihinen (1930–2022), sosiologi ja professori, Päiviö Riihisen veli
*Petteri Riihinen (s. 2001), jääkiekkoilija
*Päiviö Riihinen (1926–2013), metsätieteilijä ja professori, Olavi Riihisen veli
*Ville Riihinen (1898–1974), SKDL:n kansanedustaja.
Hietalemmikki

**Hietalemmikki** (*Myosotis stricta*) on pienikokoinen, yksivuotinen lemmikkikasvilaji. Se muistuttaa paljolti sukulaislajejaan mäkilemmikkiä (*Myosotis ramosissima*) sekä kirjolemmikkiä (*Myosotis discolor*).

Hietalemmikki kasvaa noin 10 cm korkeaksi, ja sen lehdet ovat pienet sekä keskisuonen alapinnalta koukkukarvaiset. Muilla pienikukkaisilla lemmikeillä ei ole vastaavanlaisia, koukkukärkisiä karvoja keskisuonen kohdalla. Hietalemmikin kukinto koostuu monista pienistä ja sinisistä kukista, jotka sijaitsevat varren päässä melko tiiviinä rykelmänä. Yksittäinen kukka on vain noin yhden millimetrin levyinen. Hietalemmikki kukkii keväällä, huhti–toukokuussa. Hietalemmikin hedelmä on noin yhden millimetrin pituinen lohkohedelmä.

Hietalemmikki kasvaa kuivilla ja hiekkaisilla paikoilla, kuten pelloilla, mäenrinteillä ja kallioilla. Suomessa hietalemmikki on melko yleinen Ahvenanmaalla. Sen lisäksi sitä esiintyy jonkin verran myös lounaisrannikolla sekä hieman myös aivan itärajan tuntumassa Etelä-Karjalassa.

## Lähteet
Tombo

**Tombo** on saari Atlantin valtamerellä. Saari sijaitsee alueella, johon Guinean pääkaupunki Conakry aikoinaan perustettiin. 

## Lähteet
Exposed

**Exposed** voi tarkoittaa ainakin seuraavia:

* *[[Paljastus]]* (*Exposed*), James Tobackin ohjaama elokuva vuodelta 1983
* *[[Exposed (vuoden 2003 elokuva)|Exposed]]*, Misti L. Barnesin ohjaama elokuva vuodelta 2003
* *[[Exposed (vuoden 2016 elokuva)|Exposed]]*, vuoden 2016 elokuva, jonka pääosassa on Keanu Reeves
* *[[Exposed (Vince Neilin albumi)|Exposed]]*, Vince Neilin albumi vuodelta 1993
* *[[Exposed (Coco Leen albumi)|Exposed]]*, Coco Leen albumi vuodelta 2005
* *[[Exposed (Kristinia DeBargen albumi)|Exposed]]*, Kristinia DeBargen albumi vuodelta 2009.
What Are You Doing the Rest of Your Life?

**What Are You Doing the Rest of Your Life?** on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1969 elokuvaan *[[Myötä- ja vastoinkäymisessä]]* (The Happy Ending, ohj. Richard Brooks), jossa sen esittää Michael Dees. Kappale oli ehdokkaana parhaan laulun Oscar-palkintoon. 

Vuonna 1972 laulun levytti Sarah Vaughan, ja Legrand palkittiin levytyksen sovituksesta Grammyllä. Yli 30 vuotta myöhemmin trumpetisti Chris Bottin ja laulaja Stingin tulkinta kappaleesta voitti vuonna 2006 Grammyn sovituksestaan, jonka tekivät Billy Childs, Gil Goldstein ja Heitor Pereira. Muita laulun tunnettuja levyttäjiä ovat Frank Sinatra, Dusty Springfield, Johnny Mathis, Julie Andrews, Shirley Bassey, Andy Williams, Barbra Streisand, Bill Evans ja Joe Pass.

## Lähteet
Elbasan Kabashi

**Elbasan Kabashi** (s. 11. elokuuta 1990 Helsinki) on suomalainen jalkapalloilija ja futsalpelaaja.

## Jalkapallo

Kabashi pelasi juniorina FC Espoossa, jota hän edusti myös miesten tasolla Kakkosen kausina 2007, 2008 ja 2009. Kaudella 2010 hän edusti Kakkosessa LoPaa. Kaudella 2011 Kabashi pelasi 24 Viron Esiliigan ottelua maan pääsarjatasolle nousun saavuttaneessa Tallinna Kalevissa, jota hän kaudella 2012 edusti 18:ssa Meistriliigan ottelussa.

Vuodet 2013–2014 Kabashi oli pelaamatta. Kaudella 2015 hän pelasi 21 Kakkosen ottelua BK-46:ssa. Kaudella 2016 Kabashi edusti VPS-j:tä pelaten 22 ottelua ja tehden viisi maalia Vaasan piirin Kolmosessa.

### Tilastot
*Päivitetty 7. elokuuta 2017.*

## Futsal

Kabashi on pelannut Futsal-liigaa Ruutupaidoissa 2015–2017 ja SoVossa 2017.

## Lähteet
Rolls-Royce Phantom IV

**Rolls-Royce Phantom IV** on harvinainen luksusauto, jota brittiläinen Rolls-Royce Limited valmisti 1950-luvulla. Sitä myytiin vain kuninkaallisille ja muille valtiopäämiehille.

16 kappaletta on jäljellä museoissa ja yksityisissä- sekä julkisissa autokokoelmissa.
How Do You Keep the Music Playing?

**How Do You Keep the Music Playing?** on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1982 elokuvaan *[[Parhaat kaverukset – eli tyttö joka ei halunnut naimisiin]]* (Best Friends, ohj. Norman Jewison), jossa sen esittävät Patti Austin ja James Ingram. Kappale oli ehdokkaana parhaan laulun Oscar-palkintoon.

Laulun ovat levyttäneet myös muun muassa Frankie Laine (1985 ja 1998), Andy Williams (1986), Tony Bennett (1986, sekä 2006 George Michaelin ja 2011 Aretha Franklinin kanssa), George Benson ja Carmen Bradford (1990), Shirley Bassey (1991), Johnny Mathis (1993), Frank Sinatra (1984 sekä Lorrie Morganin kanssa 1994), Barbra Streisand (2003) sekä Céline Dion (2013).
Rolls-Royce Corniche (2000)

**Rolls-Royce Corniche V** on ylellinen avoauto, jota brittiläinen Rolls-Royce Motors valmisti vuosina 2000–2002.
Korpoströmin taistelu

**Korpoströmin taistelu** oli hattujen sodan taistelu, joka käytiin Korpoströmissä 20. toukokuuta 1743 vara-amiraali Falkengéenin johtaman ruotsalaisen ja Keithin johtaman venäläisen laivasto-osaston välillä.

Taisteluun osallistuneeseen Ahvenanmaalle sijoitettuun Ruotsin saaristolaivastoon kuului 28 kaleeria ja kolme tykkitproomua. Lisäksi Ahvenanmaalla oli kenraali Gotthard Wilhelm Marcks von Würtenbergin leiri. Keithin johtamat 21 kaleeria siirtyivät Turusta Korpoströmiin varustaen kallioille ja luodoille vahvat tykistöasemat.

Venäläiset torjuivat ruotsalaisten hyökkäyksen. Taistelussa tykistöasemat ratkaisivat taistelun puolustautujien hyväksi.
Kupariglukonaatti

**Kupariglukonaatti** ((C6H11O7)2Cu) on kupari- ja glukonaatti-ionien muodostama ioniyhdiste. Yhdistettä käytetään lisäravinteissa ja eläinten rehuissa kuparin lähteenä.

## Ominaisuudet, valmistus ja käyttö
Huoneenlämpötilassa kupariglukonaatti on sinistä tai sinivihreää kiteistä ainetta. Yhdiste liukenee hyvin veteen ja hieman etanoliin, mutta ei muihin orgaanisiin liuottimiin. Yhdistettä valmistetaan neutraloimalla kuparihydroksidia, kupari(II)oksidia tai kuparikarbonaattia glukonihapolla. Kupariglukonaattia käytetään ravintolisissä ja eläinten rehussa kuparin lähteenä, koska tässä muodossa kupari on helposti imeytyvää. Tämän lisäksi sitä voidaan käyttää suuvesissä pahanhajuisen hengityksen raikastamiseksi.

## Lähteet
Närvänät

**Närvänät** (*Sibbaldia*) on pieni kasvisuku ruusukasvien (Rosaceae) heimossa. Sukuun luetaan nykyisin kuuluvaksi 15 lajia, joiden lisäksi sukuun on kuvattu noin 30 muutakin lajia, mutta näiden taksonominen asema on toistaiseksi epäselvä.

Närvänät ovat matalakasvuisia ruohovartisia kasveja, joiden varsi on tavallisesti maanmyötäinen. Lehdet ovat pitkäruotisia sekä muodoltaan kolmisormisia ja sijaitsevat maan rajassa tyviruusukkeena. Lehtien lehdykät ovat kärjistään kolmihampaisia. Kukat sijaitsevat tiiviinä ryppäinä, ja ne ovat pieniä sekä kaksineuvoisia. Kukissa on viisi vaaleankeltaista terälehteä, jotka ovat verholehtiä lyhyempiä. Närvänien hedelmä on pähkylä.

Närvänät muistuttavat sormihanhikkeja (*Potentilla*) ja joitakin närvänälajeja on myös kuvattu niihin kuuluvaksi.

Suomessa ja Ruotsissa esiintyy vain yksi närvänälaji: tunturinärvänä eli närvänä (*Sibbaldia procumbens*).

Närvänien (*Sibbaldia*) suku on nimetty 1643–1720 eläneen skotlantilaisen kasvitieteilijän Sir Robert Sibbaldin mukaan.

## Lajeja
* tunturinärvänä eli närvänä (*Sibbaldia procumbens*)
* vitinärvänä (*Sibbaldia tridentata*) (aiemmin tunnettu nimellä grönlanninhanhikki *Sibbaldiopsis tridentata*)
* vuorinärvänä (*Sibbaldia parviflora*)

## Lähteet
Nummelan seurakuntakeskus ja kirkko

**Nummelan seurakuntakeskus ja kirkko** on rakennuskokonaisuus Vihdin Nummelassa. Alkuperäinen rakennus käsitti punatiilisen kirkon Sentraalinpolun varressa. Kirkko valmistui 1969, suunnittelijoina arkkitehdit Esko ja Tarja Toiviainen. Laajennusosa tehtiin 1980-luvun taitteessa.

Vuonna 2005 valmistui ulkoisesti aiemmasta poikkeava valkoinen laajennusosa, jonka ovat suunnitelleet arkkitehdit Kirsti Sivén ja Asko Takala, voitettuaan 2001 järjestetyn arkkitehtuurikilpailun. Kilpailuvaiheessa mukana oli myös suunnittelu kirkosta, mutta siitä luovuttiin, ja suuri seurakuntasali toimii kirkkona. Kaksikerroksinen laajennuksen alakerrassa on kerhotiloja ja yläkerrassa toimistotiloja. Vanhassa asuntosiivessä on diakoniatiloja, joihin on oma sisäänkäynti. Uusi osa liittyy hissin ja porrasjärjestelyjen kautta vanhaan osaan.

Kirkossa on vuonna 2020 hankitut 9-äänikertaiset urut. Seurakunta osti urut puretusta Jokelan kirkosta. Alttariseinällä on puinen veistos *Tulkaa minun tyköni kaikki työtätekevät ja raskautetut*, jonka on veistänyt Uuno Poikonen. Hän on tehnyt myös alttarin puisen veistoksen, jossa ristin edessä seisoo kruunupäinen *Voittaja-Kristus*.

## Lähteet
Aston Martin Vulcan

**Aston Martin Vulcan** on brittiläisen Aston Martinin valmistama kaksipaikkainen rata-auto. Se esiteltiin Salon International de l’Auto et accessoiressa, 2015.

Autoja valmistettiin rajoitettu erä, 24 kappaletta. Hinta oli 2,3 miljoonaa Yhdysvaltojen dollaria.


FoS20162016 0624 182353AA (27608223550).jpg


## Lähteet
ILS (yritys)

**ILS Oy** on turkulainen laivojen suunnitteluun keskittynyt yritys.

Yritys on osallistunut muun muassa Polaris-jäänmurtajan kehitykseen.

## Lähteet

## Aiheesta muualla
* Yrityksen kotisivut
Virusperäinen verenvuotoseptikemia

**Virusperäinen verenvuotoseptikemia** eli **VHS-tauti** on kalatauti, jota aiheuttaa rhabdoviruksiin kuuluva VHS-virus. Se yhdistetään erityisesti kirjolohiin, mutta sitä esiintyy myös muilla kalalajeilla.

Taudin kuolleisuus riippuu paljon tartunnan vakavuudesta. Osalla tartunnan saaneista yksilöistä ei ole minkäänlaisia oireita, ja osasta tulee hyperaktiivisia ja saattavat uidessaan vääntää vartaloaan epänormaalisti. Vakavissa tapauksissa kuolleisuus on käytännössä 100 prosenttia. Tällaiset kalat tunnistaa tummentuneesta ihosta ja mulkosilmäisyydestä. Niillä on myös epämuodostumia maksassa ja munuaisissa, ja ne vuotavat verta silmistä, ihosta, kiduksista, evien juuresta, lihaksista ja sisäelimistä.

Tautia esiintyy erityisesti kylmissä 4–14-asteisissa vesissä. Oireet häviävät, kun lämpötila lähestyy 15 astetta. Eniten sitä esiintyy keväisin alle 10 asteen lämpötiloissa. Virus tarttuu veden kautta tai kalojen kosketusten kautta.

## Lähteet
Kalajuotikas

**Kalajuotikas** tai **mittarijuotikas** (*Piscicola geometra*) on juotikkaisiin kuuluva nivelmatolaji, joka elää loisena kalojen iholla.

Kalajuotikas on 2–3 senttimetriä pitkä, ja sen ohuen, poikkileikkaukseltaan pyöreän ruumiin molemmissa päissä on imukupit. Takapään imukuppi on suurempi. Kalajuotikas on väriltään vihertävän ja ruskehtavan kirjava, sen ruumiissa on vaaleita poikkiraitoja. Muista juotikkaista sen erottaa ruumiinrakenteesta, sillä muut juotikkaat ovat yleensä paksumpia ja litteämpiä.

Kalajuotikkaat ovat kaksineuvoisia. Nuoret yksilöt ovat koiraita ja vanhat naaraita. Naaraat munivat munakotelon, jossa on yksi muna, ja kiinnittävät sen vesikasvin pinnalle. Kalajuotikas on kalojen ulkoloinen. Se käyttää kalojen verta ravinnokseen ja irrottautuu kalasta saatuaan tarpeeksi. Kalajuotikas ei yleensä heikennä isäntänsä elinvoimaa. Kalajuotikas saattaa joskus tarttua myös ihmiseen, mutta se ei pysty läpäisemään ihmisen ihoa.

## Lähteet

## Aiheesta muualla
*Åbo Akademi, Kalaterveyttä: Kalajuotikas 
* UniProt: Taxonomy - ''Piscicola geometra'' 
* Global Biodiversity Information Facility (GBIF): ''Piscicola geometra''
Rolls-Royce Corniche

**Rolls-Royce Corniche ** on ylellinen avoauto, jota brittiläinen Rolls-Royce Motors valmisti vuosina 1966&ndash;1995. Corniche on italialainen ja ranskalainen nimitys vuorenseinään kaivetuille teille, joista kuuluisin lienee Rivieralla Monacon ohi kulkeva *Grande Corniche*-vuoristotie.

## Sukupolvet

Tiedosto:Rolls Royce Corniche (1970) - 14619690073.jpg|Corniche I
Tiedosto:1989 Rolls-Royce Corniche II in champagne.jpg|Corniche II
Tiedosto:Rolls-Royce Corniche (III) – Frontansicht geöffnet, 3. September 2012, Düsseldorf.jpg|Corniche III
Tiedosto:1994 Rolls Royce Corniche - fvl (12827037275).jpg|Corniche IV
Tiedosto:RR Corniche.JPG|Corniche V


## Lähteet
Ranskan kansanäänestys uudesta perustuslaista 1804

Ranskassa järjestettiin kansanäänestys keisarikunnan perustamisesta marraskuussa 1804. Virallisesti ilmoitetun tuloksen mukaan äänioikeutetut äänestivät lähes yksimielisesti uuden perustuslain puolesta. Tuloksen myötä Napoleon Bonaparten asema muuttui ensimmäisestä konsulista ranskalaisten keisariksi. Noin seitsemän miljoonaa äänestäjää kutsuttiin osallistumaan, joista 52,80% pidättyi äänestämästä. Bonaparte kruunasi itsensä keisari Napoleon I:ksi joulukuussa.

## Lähteet
Ahold Delhaize

**Koninklijke Ahold Delhaize N.V.**, eli **Ahold Delhaize** on hollantilainen, kansainvälisesti toimiva kaupan alan yritys. Ahold Delhaize syntyi heinäkuussa 2016, kun hollantilainen Ahold yhdistyi belgialaisen Delhaizen kanssa. 

Ahold Delhaizen pääkonttori sijaitsee Alankomaiden Zaandamissa. Ahold Delhaizen brändit toimivat Yhdysvalloissa, Alankomaissa, Belgiassa, Tšekissä, Saksassa, Kreikassa, Luxemburgissa, Romaniassa ja Serbiassa. Konserni toimii myös yhteisyritysten kautta Indonesiassa ja Portugalissa.

## Ketjumerkkejä
* Food Lion
* Hannaford
* Stop & Shop
* Martin ' s Food Markets
* Peapod
* bfresh
* Albert Heijn
* Delhaize
* Etos
* Gall & Gall
* bol.com
* Albert
* Maxi
* Tempo Centar
* Alfa-Beta
* Mega Image
* Pingo Doce
* Super Indo

## Katso myös
* Luettelo Amsterdamin pörssissä noteeratuista yhtiöistä

## Lähteet

## Aiheesta muualla
* Ahold Delhaize
Johannes Oikarinen

**Johannes Oikarinen** (s. 1983 Kuhmo) on suomalainen urheilutoimittaja ja -selostaja, joka työskentelee Yle Urheilussa. Hän on toiminut vuodesta 2017 lähtien Ylellä ampumahiihdon pääselostajana. Lisäksi Oikarinen selostaa yleisurheilua ja lentopalloa.

## Ura
Oikarinen selosti vuoden 2014 talviolympialaisissa ampumahiihtoa radiossa. Televisiossa hän selosti vuoden 2015 suunnistuksen MM-kisat. Hän on toiminut Yle Puheen yleisurheiluselostajana EM-kisoissa 2016, kesäolympialaisissa 2016 ja MM-kisoissa 2017 yhdessä Jarmo Lehtisen ja Tuomas Rajan kanssa. Yleisurheilun lisäksi Oikarinen selosti kesäolympialaisissa 2016 lentopalloa radioon. 

Kaudella 2017–2018 Oikarinen oli Ylen ampumahiihdon pääselostaja. Hän selosti kaikki maailmancupin ja olympialaisten kilpailut TV:hen.

2000-luvun alussa hän opiskeli Helsingin Evankelisen Opiston urheilujournalismin linjalla. Tämän jälkeen Oikarinen jatkoi opintojaan Torniossa ammattikorkeakoulussa, josta hän valmistui medianomiksi vuonna 2007.

## Lähteet
Luettelo Nurmijärven julkisista taideteoksista ja muistomerkeistä

**Luettelo Nurmijärven julkisista taideteoksista ja muistomerkeistä** sisältää Nurmijärven kunnassa olevat pysyvät patsaat, muistomerkit ja muistolaatat.

__TOC__
## Julkiset taideteokset, muistomerkit ja muistolaatat

## Lähteet

## Aiheesta muualla

* Julkiset veistokset ja muistomerkit kirkonkylässä
* Julkiset veistokset ja muistomerkit muissa kylissä
Buresin rautatieasema

**Buresin rautatieasema** on rautatieasema Buresissa, Suffolkissa. Se on Marks Teyn ja Sudburyn välisen Gainsborough Linen varrella.

Asemaa käytti 58&nbsp;680 matkustajaa kaudella 2017–2018.

## Historia
Rautatien Marks Teysta Sudburyyn avasi Colchester, Stour Valley, Sudbury & Halstead Railway 2. heinäkuuta 1849. Buresin asema radan varrella avattiin 20. heinäkuuta. Linjaa jatkettiin vuonna 1865 Shelfordiin, jolloin siitä tuli Stour Valley Railway.

Koko Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, mutta liikenneministeriö kielsi radalla silloin liikennöinyttä British Railwaysia lakkauttamasta liikennettä Marks Teyn ja Sudburyn välisellä osuudella. Niinpä linja ja sen mukana Buresin asema jäi käyttöön.

## Lähteet
Jollof-riisi

**Jollof-riisi**, jota kutsutaan myös nimellä **benachin**, on suosittu riisiateria useissa Länsi-Afrikan maissa.

## Aterian alkuperä
Jollof-riisi on yksi perinteisimmistä aterioista läntisessä Afrikassa, ja sitä syödään kaikkialla alueella, muun muassa Ghanassa, Senegalissa, Gambiassa, Nigeriassa, Sierra Leonessa, Liberiassa, Norsunluurannikolla, Togossa, Kamerunissa sekä Malissa. Jollof-riisin nimi ja ainesosat vaihtelevat, ja jokaisessa maassa vain paikallista valmistustapaa pidetään ainoana oikeana valmistustapana. *Jollof-riisi* on saanut nimensä länsiafrikkalaiselta kansalta wolofeilta, tosin Senegalissa ja Gambiassa ateriaa kutsutaan wolofin kielellä joko nimeltä *theibou dienne* tai *benachin*. Ranskankielisillä alueilla ateriaa kutsutaan nimeltä *riz au gras*. Sen variaatioista huolimatta jollof-riisi on tullut ehkäpä Afrikan tunnetuimmaksi ruoaksi maanosan ulkopuolella. 

## Lähteet

## Aiheesta muualla
Akaan kaupunginkirjasto

**Akaan kaupunginkirjaston** päätoimipiste on kaupungin keskustaajamassa Toijalassa sijaitseva Akaan pääkirjasto. Kaupunginkirjastoon kuuluu lisäksi Viialan kirjasto ”Vilkku”. Akaan kaupunginkirjasto on osa PIKI-kirjastojen kirjastokimppaa.

Akaassa kirjastopalveluja alkoi tarjota lainakirjasto vuonna 1861. Aluksi toimintaa kesti pari vuotta. Lainakirjasto jatkoi toimintaansa vuonna 1874.

Lainakirjasto sijaitsi aluksi Akaan kansakoululla, josta toiminta laajentui Kylmäkoskelle.

## Lähteet
* 
* 
### Viitteet
Belgian Grand Prix 2017

**Belgian Grand Prix 2017** (virallisesti **2017 Formula 1 Pirelli Belgian Grand Prix**) oli Formula 1 -kauden  12. osakilpailu, joka ajettiin 27. elokuuta Circuit de Spa-Francorchamps’n moottoriradalla Belgiassa.

Kilpailun aika-ajoissa Lewis Hamilton saavutti 68. paalupaikkansa, mikä sivusi Michael Schumacherin ennätystä paalupaikkojen määrässä.

Belgian kilpailun voittoon ajoi Lewis Hamilton ennen Sebastian Vetteliä ja Daniel Ricciardoa.

## Rengasseokset

Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kauden kahdenteentoista osakilpailuun kuivan kelin rengasseoksista violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.

## Viikonlopun aikataulu ja sää

## Tulokset
### Aika-ajo

### Kilpailu

#### Johtokierrokset

## Muuta
* Lewis Hamiltonin 200:s Grand Prix.
* Lewis Hamiltonin 68. paalupaikka.
*Carlos Sainz Jr.: 100 MM-pisteen raja

## Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Katso myös
* Formula 2 Belgian Grand Prix 2017
* GP3 Belgian Grand Prix 2017

## Lähteet
* What the teams said - race day in Belgium Formula1.com 

### Viitteet

## Aiheesta muualla
* Belgian GP 2017 - F1-ruutu
Resurssi

**Resurssit** ovat taloustieteessä kansantalouden tai talousyksikön voimavarat. Siihen sisältyvät kyseisen yksikön aineelliset ja aineettomat välineet sekä keinot, joilla talousyksikkö voi päästä tavoitteisiinsa. Resursseja ovat luonnonvarat, työresurssit (työvoima), pääomaresurssit ja henkilöstöresurssit. Henkilöstöresursseina pidetään myös henkilökohtaisia ominaisuuksia kuten tieto-osaamista, taitoja ja aloitteellisuutta. Oma osuutensa tavoitteisiin pääsemisessä on myös työnjohdon ja organisoinnin tehokkuudella.

## Katso myös
*Tietoresurssit
*Tuotannontekijä

## Lähteet

## Aiheesta muualla
Akaan pääkirjasto

**Akaan pääkirjasto** on yksi Akaan kaupunginkirjaston toimipisteistä. Vuoteen 2006 asti se oli Toijalan kaupunginkirjasto.

## Lähteet
*
Sebastian Lindell

**Sebastian Lindell** (oikealta nimeltään **Timo Liukkonen**, s. Tervola) on suomalainen rikoskirjailija. Hän on julkaissut viisi rikoskirjaa. Lappiin sijoittuvien rikosromaanien päähenkilöt ovat poliisit Markus Edelmann ja Sonja Friberg. Koulutukseltaan Liukkonen on tekniikan tohtori ja asuu Salossa.

## Romaanit
* Kun pimeys peittää valkeat yöt (2012)
* Kun kesä ei tullutkaan (2013)
* Kun varjot pitenevät (2014)
* Rajatapaus (2015)
* Hukutettu mieli (2017)

## Lähteet
Lehmisavu (maalaus)

**Lehmisavu** on Eero Järnefeltin öljymaalaus vuodelta 1891. Se esittää sääskiä karkottavan lehmisavun ympärille kerääntyneitä lehmiä suomalaisessa maalaismaisemassa.

Järnefelt maalasi jo vuonna 1887 Pariisissa ensimmäisen *Lehmisavu*-nimisen maalauksen, jossa oli vain kolme lehmää. Se päätyi vuonna 1917 Ivar Hörhammerin lahjoituksena Ateneumin taidemuseolle. Tunnetumman *Lehmisavun* Järnefelt maalasi kesällä 1891 Nilsiän Västinniemen Kauniskankaan tilalla. Mallina oli järven vastarannalla sijainnut Kauniskankaan karjapiha. Järnefelt valokuvasi järjestetyn asetelman ja teki maalauksen sisätiloissa. Talossa oli yhteensä 35 lehmää, joista maalauksessa on mukana kahdeksan. Lehmien nimet ovat tiedossa.

Järnefelt sai aiheeseen mahdollisesti innoitusta enonsa Mihail Clodt von Jürgensburgin ja tanskalaisen taiteilijan Theodor Philipsenin lukuisista lehmiä esittäneistä maalauksista. Järnefeltin *Lehmisavu* muodostui Suomen taiteessa laiduntavaa karjaa esittävien teosten kantatyypiksi. Juuri tämän maalauksen on arveltu vaikuttaneen siihen, että pitkälle 1900-luvulle suomalaiset maisemamaalarit ja -valokuvaajat kuvasivat karjaa yleensä samantapaisina pieninä laiduntavina ryhminä. Teoksen arvostus on yhdistetty sen kuvaamaan tunnelmaltaan rauhalliseen maalaisidylliin.

Järnefelt teki taulusta kaksi kappaletta, joista isompi on mitoiltaan 57,5 x 89 senttimetriä ja pienempi 27 x 34 senttimetriä. Molemmat kappaleet kuuluvat yksityiskokoelmiin. Vuonna 1998 *Lehmisavu* myytiin Hagelstamin huutokaupassa miljoonan markan hinnalla nimettömälle helsinkiläiselle keräilijälle. Järnefeltin tunnetuimpiin maalauksiin kuuluvasta *Lehmisavusta* on tehty runsaasti jäljitelmiä suomalaisiin koteihin.

## Lähteet
Dneprin-Donetskin kulttuuri

**Dneprin-Donetskin kulttuuri** oli Dneprin ja Donin välillä 2000-luvulla eaa. sijainnut kulttuurialue. Alueella käytettiin kultaa ja kuparia, se harjoitti erätaloutta ja karjanhoitoa. Kulttuuri katosi muiden kulttuurien sekaan.

## Lähteet
*